open-index/open-wikipedia-markdown huggingface dataset:
गेल कोजिएरा बौद्रोउ

**गेल कोजियरा बौद्रोउ** (जन्म सन् १९६०) एक अमेरिकी महिला व्यावसायी तथा खेलाडी हुन्। उनी सन् १९७८ देखि सन् १९८२ सम्म कलेजमा डार्टमाउथ बिग ग्रीन महिला बास्केटबल समूहको उत्कृष्ट खेलाडी थिए । उनले पछि एटना, ब्लूक्रस ब्लूशिल्ट इलिनोइस (सन् २००२) र युनाइटेड हेल्थ ग्रुप (सन् २००८) जस्ता धेरै कम्पनीहरूको कार्यकारीको रूपमा कार्य गरेका थिए । सन् २००९ मा उनलाई *फोर्ब्सको* "१०० सबैभन्दा शक्तिशाली महिला" सूचीमा ५४ औं स्थानमा सूचीकृत भएका थिए भने सन् २०१९ को  सूचीमा उनी ११ औं स्थानमा रहेका थिए।  सन् २००८ देखि सन् २०१४ सम्म उनी फोर्च्युनको शक्तिशाली महिलाको सूचीमा सूचीकृत थिए भने उक्त सूचीमा उनी २५ औं स्थानमा पुगेका थिए। 
सन् २०१४ मा युनाइटेड हेल्थ ग्रुपको प्रमुख कार्यकारी अधिकृतको पद छोडेर उनले आफ्नो स्थास्थ्य सम्बन्धी परामर्श कम्पनी जिकेबी ग्लोबल हेल्थ, एलएलसीको स्थापना गरेका थिए। सन् २०१७ नोभेम्बरमा उनी अमेरिकाको महिला नेतृत्व भएको दोश्रो ठूलो कम्पनी एन्थेम इन्कको प्रमुख कार्यकारी अधिकृतको रूपमा नियुक्त भएका थिए । 

## पुरस्कार 
सन् २०१८ मा उनि बिली जीन किंग योगदान पुरस्कार बाट सम्मानित भइन् । 

## सन्दर्भ सामग्रीहरू 
श्रेणी:जीवित मानिसहरू
श्रेणी:विश्वका प्रभावशाली महिलाहरू
श्रेणी:सन् १९६० मा जन्म
इजाबेल कोचर

**इजाबेल कोचर** (जन्म सन् १९६६ डिसेम्बर ९) एक फ्रान्सेली महिला व्यावसायी हुन्। उनी सन् २०२० फेब्रुअरी २४ सम्म इन्जी (पहिले जिडिएफ सुएज) का प्रमुख कार्यकारी अधिकृत थिइन्। 

## प्रारम्भिक जीवन र शिक्षा 
इजाबेल कोचर सन् १९८७ मा पेरिसको इकोल नॉर्मले सुपरप्राइयर तथा  माइन्स पेरिसटेक  इन्जीनियरिंग स्कूलबाट स्नातक गरेका थिए। उनले क्वान्टम अप्टिक्समा स्नातकोत्तर र भौतिक विज्ञानमा स्नातकोत्तर समेत गरेकी छन् । 

## सम्मान 
सन् २०१७ मा उनी फोर्ब्सको शक्तिशालि महिलाको सूचीमा तेश्रो स्थानमा तथा सन् २०१९ को सूचीमा १३ औं स्थानमा सूचीकृत थिइन।

## व्यक्तिगत जीवन 
कोचरका पाँच जना बच्चा छन्।

## सन्दर्भ सामग्रीहरू 
श्रेणी:जीवित मानिसहरू
श्रेणी:सन् १९६६ मा जन्म
श्रेणी:विश्वका प्रभावशाली महिलाहरू
हाम्रो लोक संस्कृति

**हाम्रो लोक संस्कृति** सन् १९५६ मा सत्यमोहन जोशीद्वारा लेखिएको पुस्तक हो। पुस्तकमा नेपालको लोक संस्कृतिको बारेमा प्रकाश पारिएको छ। यो पुस्तकले वि.सं. २०१३ सालमा नेपालको सबैभन्दा प्रतिष्ठित र सर्वोच्च साहित्य पुरस्कार मदन पुरस्कार प्राप्त गरेको थियो।

## पृष्ठभूमि 
सन् १९४३ मा पुस्तकका लेखक सत्यमोहन जोशीले नेपालको औद्योगिक र वाणिज्यिक खुफिया विभागमा काम गरेका थिए। कामकै समयमा उनले नेपालका दुई जिल्ला तनहुँ जिल्ला र लमजुङ जिल्लाको सामाजिक अर्थव्यवस्थाको बारेमा सर्वेक्षण गरेर प्रतिवेदन तयार पारेका थिए। जिल्ला भ्रमणको क्रममा उनले गाउँलेहरूलाई खेत, जङ्गल र चौतारी जस्ता स्थानहरूमा गाएको सुनेका थिए। जसले गर्दा उनले साहित्यिक पत्रिका शारदामा यी गीतहरू प्रकाशित गरे।

## विमोचन र विरासत 
वि.सं. २०१३ तदानुसार सन् १९५६ मा नेपालको सबैभन्दा प्रतिष्ठित र सर्वोच्च साहित्य पुरस्कार मदन पुरस्कार समारोह आयोजना गरियो जसमा यो पुस्तक लगायत 'जनरल भीमसेन थापा र तत्कालीन नेपाल' र 'अधिकविभव स्थिरविद्युत् उत्पादक' नामक कृतिले पुरस्कार पाउन सफल भएको थियो। जोशीले यो कृति उनको मूल सृजना नभएर यसको सम्पूर्ण श्रेय गाउँलेहरूलाई जानुपर्छ भनि अभिव्यक्ति दिएका थिए।

## सन्दर्भ सामग्रीहरू
श्रेणी:नेपाली भाषाका पुस्तकहरू
श्रेणी:मदन पुरस्कार प्राप्त कृतिहरू
साफ्रा काट्ज

**साफ्रा काट्ज** (हिब्रू: צפרא כץ, जन्म सन् १९६१ डिसेम्बर १) एक अमेरिकी अरबपति बैंकर र प्राविधिक कार्यकारी हुन्। उनी सन् १९९९ अप्रिल देखि ओरेकल कर्पोरेशनको प्रमुख कार्यकारी अधिकृत तथा सन् २००१ देखि सञ्चालक समिति सदस्य हुन्। सन् २०११ अप्रिलमा उनलाई ल्यारी एलिसनको मातहतमा उपाध्यक्ष तथा प्रमुख वित्तीय अधिकृत बनाइएको थियो ।  सन् २०१४ सेप्टेम्बर मा, ओरेकलले एलिसनले प्रमुख कार्यकारी अधिकृतको पद छोड्ने तथा मार्क हर्ट्ज़ तथा काट्जले सह प्रमुख कार्यकारी अधिकृतको रूपमा कार्य गर्ने जानकारी दिएको थियो ।

## प्रारम्भिक जीवन 
काट्जको जन्म यहूदी आमाबाबुको काखबाट   इजरायलको होलोनमा  भएको थियो ।  उनका बुबा रोमानियाका आप्रवासी थिए।  उनी ६ वर्षको हुँदा इजरायलबाट म्यासाचुसेट्सको ब्रुकलिनमा बसाई सरेका थिए । 

काट्जले ब्रूकलिन हाई स्कूलबाट उच्च शिक्षा हासिल गरेका थिए।  उनले सन् १९८३ मा पेन्सिलभेनिया विश्वविद्यालयको वार्टन स्कूलबाट स्नातक डिग्री प्राप्त गरे र सन् १९८६ मा पेन्सल्भेनिया कानून स्कूलबाट कानूनको ड्रिगी हासिल गरेका थिए ।  । 

## क्यारियर 
सन् २०१७ अप्रिलसम्ममा काट्ज अमेरिकाको सबैभन्दा बढी आम्दानी गर्ने महिला प्रमुख कार्यकारी अधिकृत थिए । उनको सो सम्यको आम्दानी अमेरिकी डलर ४०.९ मिलियन रहेको थियो भने यो आम्दानी उनको सन् २०१६ को आम्दानीको तुलनामा २३ प्रतिशत कम रहेको थियो। 

काट्ज सन् २०१७ डिसेम्बर मा सन् १०१८ फेब्रुअरीबाट लागु हुन् गरी वाल्ट डिस्ने कम्पनीको सञ्चालन समितिमा निर्वाचितभएका थिए। 

## व्यक्तिगत जीवन 
काट्जले गाल तिरोशसँग बिहे गरेका छन र उनीका दुई छोरा छन्। 

## सन्दर्भ सामग्रीहरू 
श्रेणी:जीवित मानिसहरू
श्रेणी:अमेरिकी कम्प्युटर व्यापारीहरू
श्रेणी:विश्वका प्रभावशाली महिलाहरू
श्रेणी:सन् १९६१ मा जन्म
लैङ्गिकतामा आधारित हिंसा विरुद्ध १६ दिने अभियान

नोभेम्बर २५ देखि डिसेम्बर १० सम्मको १६ दिनलाई विश्वव्यापी रूपमा **लैङ्गिकतामा आधारित हिंसा विरुद्ध १६ दिने अभियान** वा छोटकरीमा **१६ दिने अभियान** भनी मनाइन्छ ।    सन् १९९१मा महिलाहरूको विश्वव्यापी नेतृत्व संस्थानले यस अभियानको आयोजना गरेको थियो । विश्वका १८७ देशहरूले यो अभियान मनाउँदै आएका छन् ।  महिला विरुद्धको हिंसा उन्मुलनको अन्तर्राष्ट्रिय दिवस (नोभेम्बर २५)मा सुरु भई अन्तर्राष्ट्रिय मानव अधिकार दिवस (डिसेम्बर १०)का दिन यस १६ दिने अभियान समापन हुँदछ ।

## महत्वपूर्ण दिनहरू
* नोभेम्बर २५ - महिला विरुद्धको हिंसा उन्मुलनको अन्तर्राष्ट्रिय दिवस 
* नोभेम्बर २९ - अन्तर्राष्ट्रिय महिला मानव अधिकार रक्षक दिवस
* डिसेम्बर १ - विश्व एड्स दिवस
* डिसेम्बर ५ - आर्थिक र सामाजिक विकासका लागि अन्तर्राष्ट्रिय स्वयंसेवक दिवस
* डिसेम्बर १० - मानव अधिकार दिवस

## सन्दर्भ
श्रेणी:लैङ्गिक हिंसा
श्रेणी:मानव अधिकार
श्रेणी:महिला विरुद्धका हिंसाहरू
गुगल क्लासरूम

**गुगल क्लासरूम** एक नि:शुल्क वेबसेवा हो जुन गुगलले कक्षा तथा गृह कार्य श्रृजना गर्ने, वितरण गर्ने र श्रेणीकरण गर्ने उद्देश्यले विद्यालयहरूको लागि विकास गरेको हो। गुगल क्लासरूमको प्राथमिक उद्देश्य शिक्षक र विद्यार्थीहरूबीच फाइलहरू साझा गर्ने प्रक्रियालाई सुव्यवस्थित गर्नु हो। यो सेवा लगभग ४० देखि १००  मिलियन प्रयोगकर्ताहरूले प्रयोग गर्ने गरेको अनुमान छ। 

## सन्दर्भ सामग्रीहरू 
## यो पनि हेर्नुहोस् 
* शिक्षण व्यवस्थापन प्रणाली

## बाह्य कडीहरू 
* 

श्रेणी:गुगलका सेवाहरू
श्रेणी:शिक्षण व्यवस्थापन प्रणाली
प्रेस स्वतन्त्रता अनुक्रमणिका

thumb|400x400px|**२०२० प्रेस स्वतन्त्रता अनुक्रमणिका**
प्रेस स्वतन्त्रता अनुक्रमणिका रिपोटर्स विथआउट बोर्डर्सले वार्षिक रूपमा संकलन तथा प्रकाशन गर्ने प्रेस स्वतन्त्रता सम्बन्धमा देश अनुसारको सूची हो। यसमा कुनै पनि देशमा पत्रकारहरू, मिडिया हाउस वा अनलाईन पत्रिकाहरू ले सुचना प्रकाशनमा प्रयोग गर्न सक्ने स्वतन्त्रताको सम्बन्धमा देश अनुसारको सुचीकरण गरिएको हुन्छ। रिपोटर्स विथआउट बोर्डर्सले यस सूचीकरणमा प्रेस स्वतन्त्रतालाई मात्र समावेश गरेको हुन्छ, यसले पत्रकारिताको गुणस्तर तथा मानव अधिकार उल्लघंन सम्बन्धमा मापन गर्ने गर्दैन।  

## देश अनुसारको श्रेणीकरण र प्राप्तांक 
## बाह्य लिंकहरू 
## सन्दर्भ सामग्रीहरू 
* प्रेस स्वतन्त्रता अनुक्रमणिका, सीमा बिना रिपोर्टरहरू
* विश्व प्रेस स्वतन्त्रता सूचकांक
श्रेणी:प्रेस स्वतन्त्रता
श्रेणी:अन्तर्राष्ट्रिय सूचीकरण
पाकिस्तानमा पारलैङ्गिक व्यक्तिहरूको अधिकार

पाकिस्तानमा पारलैङ्गिक व्यक्तिहरूको अधिकार सीमित ढङ्गले सुनिश्चित गरिएको छ ।

## कानुन
### पारलैङ्गिक व्यक्ति (अधिकारको संरक्षण) ऐन २०१८
पारलैङ्गिक व्यक्ति (अधिकारको संरक्षण) ऐन २०१८ले पारलैङ्गिक व्यक्तिहरूलाई लैङ्गिक पहिचानको अधिकार सुनिश्चित गरिएको छ । उक्त ऐनमा लैङ्गिक पहिचानलाई स्वःअनुभूतीको विषयका रूपमा परिभाषित गरिएको छ ।   .

## हेर्नुहोस्
* पारलैङ्गिक व्यक्तिहरूको अधिकार
## सन्दर्भ
श्रेणी:देश वा राज्य अनुसार पारलैङ्गिक व्यक्तिहरूको अधिकार
श्रेणी:पाकिस्तान
आशिरमान डिएस जोशी

**आशिरमान डिएस जोशी** (जन्म अगस्ट ३१, १९९८) एक नेपाली चलचित्र अभिनेता र मोडल हुन्।

## प्रारम्भिक जीवन र पृष्ठभूमि
जोशीको जन्म अगस्ट ३१, १९९८ मा भएको थियो र उनी काठमाडौं, नेपालमा हुर्केका थिए।

## सन्दर्भ सामग्रीहरू
## बाह्य कडीहरू
* 

श्रेणी:सन् १९९८ मा जन्म
श्रेणी:जीवित मानिसहरू
श्रेणी:काठमाडौँका मानिसहरू
श्रेणी:नेपाली पुरुष मोडलहरू
श्रेणी:नेपाली अभिनेताहरू
नेपालमा पारलैङ्गिक व्यक्तिहरूको अधिकार

नेपालमा पारलैङ्गिक व्यक्तिहरूको अधिकार स्थिति स्पष्ट छैन ।
## संविधान
नेपालको संविधान धारा १२ ले वंशीय आधार तथा लैंगिक पहिचान सहितको नागरिकता सुनिश्चित गरेको छ । नेपालको संविधानमा लैङ्गिक तथा यौनिक अल्पसंख्यक शब्दावली उल्लेख गरिएको छ । यस शब्दावलीको कुनै औपचारिक परिभाषा राज्यले दिएको छैन ।  तैपनि पारलैङ्गिक व्यक्तिहरूले यसै शब्दावली अन्तर्गत आफ्नो अधिकार दावी गरेका छन् ।    पारलैङ्गिक महिलाहरूले महिलाको हक अन्तर्गत पनि अधिकार दावी गर्ने गरेका छन् । 

## कानून
पारलैङ्गिक व्यक्तिहरू सम्बन्धी उल्लेख गरिएको वा स्पष्ट प्रावधान गरिएको कुनै पनि ऐन कानून नेपालमा छैन ।

## अदालतीय फैसला
नेपालमा सिमान्तकृत यौन अभिमुखिकरण, लैङ्गिक पहिचान र यौन विशेषताका व्यक्ति सम्बन्धी भएको अदालतीय फैसलाहरूले पारलैङ्गिक व्यक्तिहरूलाई तात्विक रूपमा समावेश गरेको देखिँदैन । तर लैङ्गिक पहिचानकै विषयमा भने यसलाई स्वःअनुभूतीको आधारमा हुने र आत्मनिर्णयको अधिकार रहेको सुनिश्चित गरिएको छ । 

## आन्दोलन
शाब्दिक हिसाबले 'पारलैङ्गिक' शब्दावलीको घोषणा सन् २०१८ डिसेम्बर १७का दिन गरिएको थियो ।  सन् २०२० मार्च ३१का दिन पारलैङ्गिक दृश्यताको अन्तर्राष्ट्रिय दिवसको उपलक्षमा पारलैङ्गिक व्यक्तिहरूको लैङ्गिक पहिचानको अधिकार सम्बन्धी **राष्ट्रिय पारलैङ्गिक मागपत्र** गरिएको थियो ।  
## हिंसा
नेपालमा पारद्वेषी हिंसा अथवा पारलैङ्गिक व्यक्तिहरू प्रति उनीहरूको लैङ्गिक पहिचानका आधारमा हुने हिंसा व्यापक रूपमा रहेको पाइन्छ । नेपालमा पारद्वेषी हिंसा सम्बन्धी कुनै तथ्याङ्क उपलब्ध छैन तर यस्ता केही घटनाहरू भने सार्वजनिक जानकारीमा प्राप्त भएको देखिन्छ । २०७७ माघ ८ गते काठमाडौँको नयाँ बसपार्कमा प्रहरीले १३ जना पारलैङ्गिक महिलाहरूलाई निर्घात कुटपीट, मौखिक हिंसा तथा धरपकड गरेको थियो ।  
## शिक्षा
पारलैङ्गिक व्यक्तिहरू शिक्षाको पहुँचबाट वञ्चित भएका छन् । सन् २०१८ मा त्रिभुवन विश्वविद्यालयले एक पारलैङ्गिक महिलालाई उसको लैङ्गिक पहिचानको आधारमा रजिष्ट्रेशनबाट इन्कार गरेको थियो ।  

## दिवस
नेपालमा पारलैङ्गिक व्यक्तिहरू सम्बन्धी देहाय दिवसहरू मनाइन्छ ।
* पारलैङ्गिक दृश्यताको अन्तर्राष्ट्रिय दिवस
* पारलैङ्गिक पहिचानको रोगिकरण विरुद्धको अन्तर्राष्ट्रिय कार्य दिवस
* पारलैङ्गिक स्मृति दिवस
## व्यक्तित्व
* अञ्जली लामा 
* एञ्जल लामा 
* रुक्शना कपाली  

## हेर्नुहोस्
* पारलैङ्गिक व्यक्तिहरूको अधिकार
* नेपालमा क्वयेर व्यक्तिहरूको अधिकार

## सन्दर्भ
श्रेणी:देश वा राज्य अनुसार पारलैङ्गिक व्यक्तिहरूको अधिकार
अल्फाबेट निगम

**अल्फाबेट निगम** (अनुवादित:वर्णमाला) एक अमेरिकी बहुराष्ट्रिय समूह हो जसको प्रधान कार्यालय माउन्टेन भ्यु, क्यालिफोर्नियामा अवस्थित छ। यसलाई २ अक्टोबर २०१५ मा, गुगलको पुनर्संरचनाको माध्यमबाट सिर्जना गरिएको थियो, र यो गुगलको मूल कम्पनी र धेरै गुगलका पूर्व सेवाहरूको नियन्त्रक कम्पनी बन्न पुगेको थियो। गुगलका दुई सह-संस्थापकहरू सेयरधनी, विभागका सदस्य, र अल्फाबेटका कर्मचारीहरूको नियन्त्रकको रूपमा रहेका थिए। अल्फाबेट राजस्वको आधारमा संसारको चौथो ठूलो प्रविधि कम्पनी हो र यो विश्वको सबैभन्दा मूल्यवान कम्पनी समेत हो।

अल्फाबेट निगमको स्थापनाको मूल उद्देश भनेको गुगलको इन्टरनेट व्यवसायमा "पारदर्शी र अधिक उत्तरदायी" बनाउनको लागि प्रेरित गर्नु थियो जबकि इन्टरनेट सेवाहरू बाहेकका अन्य व्यवसायहरूमा सञ्चालन गर्ने सामुहिक कम्पनीहरूलाई अधिक स्वायत्तताको अनुमति प्रदान गरिएको थियो। ल्यारी पेज र सेर्गेई ब्रिनले सन् २०१९ को डिसेम्बरमा आफ्ना कार्यकारी पदहरूबाट राजीनामाको घोषणा गरेका थिए साथै गुगलका प्रमुख कार्यकारी अधिकृतको भूमिका रहेका सुन्दर पिचाईलाई उक्त पदमा नियुक्त गरिएको थियो। ल्यारी पेज र सेर्गेई ब्रिन सह-संस्थापक, कर्मचारी, विभागीय सदस्य, र अल्फाबेट निगमको सेयरधनीको रूपमा रहेका छन्।

## सन्दर्भ सामग्रीहरू 
## बाह्य कडीहरू 
* 


श्रेणी:अमेरिकी कम्पनीहरू
श्रेणी:माउन्टेन भ्यु, क्यालिफोर्नियामा आधारित कम्पनीहरू
श्रेणी:उपत्यकामा आधारित कम्पनीहरू
श्रेणी:गुगल
उग्रराष्ट्रवाद

**उग्रराष्ट्रवाद** भनेको आक्रमक र सक्रिय विदेश नीति भएको राष्ट्रवादको रुपम हो। उग्रराष्ट्रवाद भनेको देशको राष्ट्रिय स्वार्थको लागि शान्तिपूर्ण सम्बन्धको विपरित धम्की र बाहुबलको माध्यमको प्रयोग गर्ने राष्ट्रवाद हो। उग्रराष्ट्रवाद आफ्नो देशको मुल्यांकन गर्न एकदम पक्षपात पूर्ण व्यवहार गर्नु र आफ्नो देशलाई नै अरु देश भन्दा सर्वोच्च ठान्नु-राष्ट्रवादको चरम रुप हो। 

## यो पनि हेर्नुहोस् 
* राष्ट्रवाद
* अन्धराष्ट्रवाद
* फासीवाद

## सन्दर्भ सामग्रीहरू
श्रेणी:राष्ट्रवाद
शिल्पा मास्के

**शिल्पा मास्के** (जन्म अप्रिल १४, १९९२ विराटनगर, नेपालमा) एक नेपाली चलचित्र अभिनेत्री, मोडल र नर्तकी हुन्। उनले हेमराज बिसी निर्देशित चलचित्र 'ब्रेकअप'बाट नेपाली चलचित्र क्षेत्रमा पाइला राखेका थिइन् जहाँ उक्त चलचित्रमा, उनले अभिनेता आशिरमान देशराज जोशीसँग अभिनय गरेकी थिइन्। उनले आफ्नो दोस्रो चलचित्र कागजपत्रमा अभिनेता नाजिर हुसेनको साथ अभिनय गरेकी थिइन्। तथापि यसले पनि पहिलो चलचित्र 'द ब्रेकअप'ले जस्तै राम्रो व्यापार गर्न भने असफल भएको थियो। चलचित्र बाहेक उनले राष्ट्रिय र अन्तर्राष्ट्रिय रूपमा विभिन्न विज्ञापन, साङ्गितीक भिडियो र विशेषत फ्यासन पत्रिकाको आवरण पृष्ठहरूमा देखा परेकी छिन्। उनले हलिउड चलचित्रहरूमा सानो भूमिका निर्वाह गरेकी छिन् जसमा 'डाक्टर स्ट्रेन्ज' र 'मिसन: इम्पोसिबल - फलआउट' रहेको छ त्यस्तै उनले सफल नेटफ्लिक्स शृङ्खला 'द क्राउन'का संस्करण २ र ५ मा समेत अभिनय गरेकी छिन्। उनले सन् २०१८ मा प्रदर्शन भएको हिन्दी चलचित्र 'गोल्ड'मा पनि सानो भूमिका निर्वाह गरेकी थिइन्। उनले चलचित्र 'सानो मन'मा पनि आयुष्मान जोशीको साथ अभिनय गरेकी थिइन् जुन चलचित्र पनि उनको असफल बन्न पुगेको थियो। चौथो चलचित्र 'कठपुतली'मा, पनि उनले अभिनय गर्ने पक्का भएको छ जसको प्रदर्शन मिति तय गरिएको छैन।

## शिक्षा र सुरुवाती जीवन 
शिल्पा मास्केको जन्म २०४९ साल वैशाख २ गते विराटनगरमा भएको थियो। उनी सन् २००९ मा, उच्च शिक्षाको लागि बेलायत गएकी थिइन् जहाँ उनले लन्डनकै एक विश्वविद्यालयमा, व्यापार प्रबन्धनमा स्नातकोत्तर गरेकी थिइन्। उनी पछि सन् २०१३ मा, नेपाल आएकी थिइन्। नेपालीमा रहँदा, 'सुटिङ एन एलिफेन्ट' नामक चलचित्रको लागि अडिसन भएको थियो जहाँ उनी त्यसमा सहभागी भएकी थिइन्। उनले परिक्षण प्रस्तुतिमा बर्मेली युवतीको भूमिकामा नृत्य प्रस्तुत गरेकी थिइन् जहाँबाट उनी उक्त छोटो चलचित्रका लागि छनोट भएकी थिइन् जुन उनको पहिलो छायाङ्कनको अनुभव थियो।

## विवाद 
नेपाली चलचित्र क्षेत्रका बारेमा टिप्पणीका गरेका कारण उनी विवादमा फसेकी थिइन् जहाँ उनको टिप्पणी यस प्रकार छ:

## सन्दर्भ सामग्रीहरू
## बाह्य कडीहरू
* 

श्रेणी:सन् १९९२ मा जन्म
श्रेणी:जीवित मानिसहरू
श्रेणी:विराटनगरका मानिसहरू
श्रेणी:नेपाली चलचित्र अभिनेत्रीहरू
श्रेणी:नेपाली महिला मोडलहरू
गोसाइँकुण्ड गाउँपालिका

**गोसाइँकुण्ड गाउँपालिका** रसुवा जिल्लाको सदरमुकाम धुन्चेको ठाडेबाट सुरू भएर लाङटाङसम्म फैलिएको छ। सदरमुकामबाट८ किलोमिटर उत्तरतर्फ स्याफ्रुमा कार्यालय रहेको यो गाउँपालिकामा पर्यटकीय पूर्वाधार रहेका छन्। साविक धुन्चे, स्याफ्रु, बृद्‌धिम, टिमुरे, थुमन र लाङटाङ गाविस मिलेर बनेको यस गाउँपालिका ६ वटा वडामा विभाजन भएको छ।

## सिमाना अवस्थिति
यस गाउँपालिकाको  पूर्वमा नौकुण्ड गाउँपालिका, नुवाकोट जिल्ला र सिन्धुपाल्चोक जिल्ला जिल्ला सिमाना रहेका छन् भने पश्चिममा आमाछोदिङ्मो गाउँपालिका रहेको छ। उत्तरमा चीनको स्वशासित क्षेत्र तिब्बत रहेको छ।
दक्षिणतर्फ कालिका गाउँपालिका र त्रिशूली नदी रहेको छ । जुन नदी यस गाउँपालिका  आमाछोदिङ्मो गाउँपालिकाको सिमानामा पर्दछ ।

## भौगोलिक अवस्थिति
धरातलीय स्वरूप अनुसार यस गाउँपालिकालाई तीन भागमा विभाजन गर्न सकिन्छ। 
१) ११००-१५०० मिटरसम्मको भूभागलाई मध्यपहाडी भागमा राखिएको छ, जसमा मानव वस्ती बाक्लो रहेको छ। 
२) १५०० भन्दा माथि २२०० मिटरसम्मको भागलाई तल्लो लेकाली भागमा राखिएको छ। 
३) ९५० देखि ११०० मिटरसम्मको भागलाई बेसी भागमा राखिएको छ।
 
## हावापानी
यस गाउँपालिकामा विशेष गरी पाँच किसिमका हावापानी पाईने गर्दछ।
# उष्ण मौसमी हावापानी
# अर्ध उष्ण हावापानी
# समशीतोष्ण हावापानी
# ठण्डा शीतोष्ण हावापानी
# लेकाली हावापानी

## जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या ७,७८८ रहेको छ भने यहाँ २,०३८ घरधुरी रहेका छन्।

## सन्दर्भ सामग्रीहरू
## बाह्य कडीहरू
*जिल्ला विकास समितिको कार्यालय, रसुवा 

श्रेणी:रसुवा जिल्लाका गाउँपालिकाहरू
श्रेणी:बागमती प्रदेशका गाउँपालिकाहरू
भिटो

**भिटो** एक ल्याटिन शब्द हो, जुनको अर्थ हुन्छ "म निषेध गर्छु"। यसलाई निषेधाधिकार पनि भनिन्छ। भिटो/ निषेधाधिकार भनेको देशको कुनै अधिकारीलाई एकतर्फी रुपमा कुनै कानुन रोक्न सक्ने अधिकार हो।

अभ्यासमा, भिटो निरपेक्ष हुन सक्छ (जस्तै कि संयुक्त राष्ट्र सङ्घ सुरक्षा परिषदमा, यसको स्थायी सदस्य (संयुक्त राज्य अमेरिका, संयुक्त अधिराज्य, फ्रान्स, रूस र चीन)को भिटोले कुनै पनि प्रस्तावलाई रोक्न सक्छ, वा सिमित हुन सक्छ (जस्तै कि संयुक्त राज्य अमेरिकाको व्यवस्थापिका प्रक्रियामा हुन्छ, कुनै कानून तथा विधेयक माथि लागेको राष्ट्रपतिको भिटोलाई सदन र सीनेटको दुई-तिहाई मत रद्ध गर्न सक्छ।
## यो पनि हेर्नुहोस्
ं संयुक्त राष्ट्र सुरक्षा परिषद् भिटो अधिकार

## सन्दर्भ सामग्रीहरू
श्रेणी:भिटो
सेर्गेई ब्रिन

**सेर्गेई मिखायलोभिच ब्रिन** () (जन्म २१ अगस्त, १९७३) रूसी मुलका एक अमेरिकी कम्प्युटर वैज्ञानिक र इन्टरनेट उद्यमी हुन्। ल्यारी पेजको साथ उनले गुगलको सह-स्थापना गरेका थिए। ब्रिन गुगलको अभिभावक कम्पनी अल्फाबेट निगमका प्रमुख थिए भने उनले ३ डिसेम्बर २०१९ मा, पदबाट राजिनामा दिएका थिए। गुगलका दुई सह-संस्थापकहरू कम्पनीमा हाल सेयरधनी, विभागका सदस्य, र अल्फाबेटका कर्मचारीहरूको नियन्त्रकको रूपमा रहेका छन्। जुलाई २०२० सम्म, ब्रिन संसारको सबैभन्दा धनी व्यक्तिहरूको सूचीमा शीर्ष ७ मा, रहेका थिए जहाँ उनले कुल सम्पत्ति ६८ अर्ब अमेरिकी डलर रहेको थियो।

ब्रिनले ६ वर्षको उमेरमा सोभियत सङ्घबाट आफ्नो परिवारको साथ संयुक्त राज्य अमेरिका बसाइँसराइ गरेका थिए। उनले मेरिल्यान्ड विश्वविद्यालय, कलेज पार्कमा स्नातक हासिल गरेका थिए। आफ्नो बुबा र हजुरबुबाको झैँ उनले गणित र कम्प्युटर विज्ञानमा ज्ञान आर्जन गरेका थिए। स्नातक पछि, उसले कम्प्युटर विज्ञानमा विद्यावारिधि हासिल गर्नका लागि स्ट्यानफोर्ड विश्वविद्यालयमा भर्ना भएका थिए। त्यहाँ उनले ल्यारी पेजलाई भेटेका थिए जोसँग उनले सहकार्य गर्दै वेब खोज संयन्त्र बनाएका थिए। यो स्ट्यानफोर्डमा लोकप्रिय भएको थियो, र उनीहरूले आफ्नो विद्यावारिधि अध्ययन स्थगित गर्दै गुगलको निर्माणमा जुटेका थिए।

## प्रारम्भिक जीवन र शिक्षा 
ब्रिनको जन्म २१ अगस्त १९७३ मा तात्कालिक सोभियत सङ्घको राजधानी मस्कोमा भएको थियो। उनका बुबाआमा (मिखाइल र युगेनिया ब्रिन) यहुदी हुन् जहाँ दुबैले सोभियन सङ्घको मस्को राज्य विश्वविद्यालयबाट स्नातक हासिल गरेका थिए। उनको बुबा मेरिल्यान्ड विश्वविद्यालयका सेवानिवृत्त गणितका प्राध्यापक हुन् भने उनको आमा शोधकर्ता हुन्।

ब्रिन परिवार मध्य मस्कोमा तीन कोठा भएको घर तल्लामा बस्दथे जहाँ उनीहरूको साथ सेर्गेईको हजुरआमामा पनि बस्दथिन्।

ब्रिनले आडेल्फी, मेरिल्यान्ड स्थित पेन्ट ब्रान्च मन्टेसरी विद्यालयमा भर्ना भएका थिए, तथापि, उनले थप शिक्षा घरमै प्राप्त गरेका थिए। मेरिल्यान्ड विश्वविद्यालयमा गणित विभागका प्राध्यापक, उनका बुबाले उनलाई गणित सिक्न प्रोत्साहित गरेका थिए र उनको परिवारले उनको रूसी भाषाको सीप कायम गर्न मद्दत गरेका थिए। उनले एलेनोर रुजवेल्ट उच्च विद्यालय, ग्रिनबेल्ट, मेरिल्यान्डमा भर्ना भएका थिए।सेप्टेम्बर १९९० मा ब्रिनले मेरिल्यान्ड विश्वविद्यालयमा भर्ना भएका थिए जहाँ उनले सन् १९९३ मा कम्प्युटर विज्ञान विभागबाट १९ वर्षको उमेरमा कम्प्युटर विज्ञानमा र गणितमा स्नातक हासिल गरेका थिए।

ब्रिनले कम्प्युटर विज्ञानमा आफ्नो स्नातकोत्तरको अध्ययन स्ट्यानफोर्ड विश्वविद्यालयबाट सुरु गरेका थिए। सन् १९९३ मा, उनले उल्फ्राम रिसर्च नामक कम्पनीमा काम गरेका थिए जुन म्याथमाटिकाको विकासकर्ता हो। सन् २००८ मा, उनले स्ट्यानफोर्डमा विद्यावारिधि अध्ययनबाट छुट्टी लिएका थिए।

## तथ्यसूत्र 
## बाह्य कडीहरू 
श्रेणी:सन् १९७३ मा जन्म
श्रेणी:जीवित मानिसहरू
श्रेणी:अमेरिकी अर्बपतिहरू
श्रेणी:वेब विकासकर्ताहरू
श्रेणी:अमेरिकी कम्प्युटर व्यापारीहरू
श्रेणी:अमेरिकी कम्प्युटर प्रोग्रामरहरू
श्रेणी:अमेरिकी कम्प्युटर वैज्ञानिकहरू
श्रेणी:यहुदी आविष्कारकहरू
श्रेणी:गुगलका कर्मचारीहरू
श्रेणी:गुगलका निर्देशकहरू
श्रेणी:अमेरिकी प्राविधिक कम्पनीका संस्थापकहरू
श्रेणी:इन्टरनेट अग्रगामीहरू
कालिका मन्दिर, रसुवा

रसुवा जिल्ला को कालिका गाउँपालिका, वडा नं २ को रमणीय स्थलमा रहेको एक सांस्कृतिक, धार्मिक र ऐतिहाँसिक स्थल हो कालिका मन्दिर, रसुवा । राज्य पुनर्संरचना हुँदा यही मन्दिरको नामबाट कालिका गाउँपालिकाको नामाकरण समेत् भएको छ । कालिकामाई मन्दिर पासाङल्हामु राजमार्गको काठमाण्डौँदेखि ९४ किमी उत्तर, रसुवा जिल्लाको सदरमुकाम धुन्चेदेखि २४ किमी दक्षिणमा पर्ने प्राकृतिक सौन्दर्यले भरिपूर्ण मध्य पहाडको काखमा रहेको छ । प्राकृतिक दृश्यको धनी, ऐतिहासिक तथा धार्मिक दृष्टिले प्रसिद्धि कमाएको पबित्र स्थलको प्रत्यक्ष स्थलगत दर्शन गर्न पासाङल्हामु सडक मार्गवाट ५ मिनेटमात्र पैदल यात्रा गरी कालिकामाई मन्दिरको दर्शन गर्न सकिन्छ । 

यस मन्दिरको महत्व गोसाइँकुण्ड यात्रासँग पनि जोडिएको छ । गोसाइँकुण्ड यात्रा पश्चात यस मन्दिरमा दर्शन नगरी तीर्थ सफल नहुने जनविश्वास रहेको छ । 

परापूर्ब कालदेखि नै मानिदै आएको कालिका मन्दिरमा नेपाल तिब्बत युद्द हुँदा तिब्बतियनहरूले गाई काटेपछि (नेपाली पुर्खाले बोका बली चढाएको देखेर शक्ति प्राप्त गर्न) उल्कापात भएको र त्यसै बेलादेखि कालिका माईको शक्ति स्थापित भएको भनाई पाईन्छ । 

कालिका माइलाई 'धैबुङ चित्रकालिका'को नामले पनि पुकारिन्छ । 

## सन्दर्भ सामग्रीहरू
श्रेणी:रसुवा जिल्लाका ठाउँहरू
श्रेणी:धार्मिक पर्यटकीय स्थलहरू
नौकुण्ड

**नौकुण्ड** नेपालको वाग्मती प्रदेश अन्तर्गत रसुवा जिल्लाको करीब १४ हजार फिट उचाईमा पर्ने पवित्र धार्मिक तथा पर्यटकीय क्षेत्र हो। यसको वरिपरि विभिन्न कुण्डहरू रहेका छन्। लम्बे कुण्ड, नाग कुण्ड, राजारानी कुण्ड, छेडा कुण्ड, एक्ले कुण्ड, कामीकमिनी कुण्ड, र अन्य दुई कुण्डको पेरिफेरिलाई नौकुण्ड भनेर भनिएको छ। लाङटाङ राष्ट्रिय निकुञ्जभित्र रहेको यो कुण्ड गोसाइँकुण्डभन्दा ओझेलमा परेको छ। यही कुण्डको नामबाट नौकुण्ड गाउँपालिका नामाकरण भएको हो।

यहाँका स्थानीयहरूका अनुसार जनैपूर्णिमा र गङ्गा दशहरामा गोसाइँकुण्ड मेलामा ती कुण्डहरूमा फोहोर हुने हुनाले भगवान शिवजी त्यस समयमा केही दिनका लागि नौकुण्डमा विराजमान हुुनुहुने धार्मिक विश्वास छ। उक्त मेला पश्चात गोसाइँकुण्डको सरसफाई भएपछि मात्र भगवान शिवजी गोसाइँकुण्ड तर्फ जानु हुने विश्वास गरिएको छ।

## आगमन
रसुवा जिल्लामा अवस्थित नौकुण्ड क्षेत्रमा प्रवेश गर्नका  लागि विभिन्न पदमार्गहरू रहेका छन्। कालिका गाउँपालिका अन्तर्गत पर्ने पासाङल्हामु राजमार्गको कालिकास्थानबाट जिबजिबे, ज्याङलाङ, लोकिल, सिपाङ, जुरेढुङ्गा, ढोकाभञ्ज्याङ, नचोक, शेर्मा, बक्सार, परालथला हुँदै नौकुण्ड पुन सकिने मार्ग एउटा हो भने नुवाकोटको बिदुरबाट चोकदे, लच्याङ, सरमथली, पार्च्याङ, लार्च्याङटार, यार्सा, सिम्बन्दी, शेर्मा, बक्सार र परालथला हुँदै नौकुण्ड जाने अर्को पदमार्ग हो। त्यसैगरि काठमाण्डौंको बुढानीलकण्ठबाट र नुवाकोट दुप्चेश्वरबाट सागरकुण्ड हुँदै यस क्षेत्रमा प्रबेश गर्न सकिन्छ। सुन्दरीजल वा मेलाम्चीबाट ठाडेपाटी, घोप्टे, फेदि, सूर्यकुण्ड, गोसाइँकुण्ड, भैरवकुण्ड हुँदै पनि यस क्षेत्रमा पुग्न सकिन्छ। रसुवाको सदरमुकाम धुन्चेबाट नौकुण्ड र गोसाइँकुण्डसम्म जान र आउन सकिन्छ।

## सन्दर्भ सामग्रीहरू
श्रेणी:रसुवा जिल्लाका ठाउँहरू
श्रेणी:धार्मिक पर्यटकीय स्थलहरू
श्रेणी :धार्मिक स्थलहरू
अट्टो चक्र

**ओट्टो चक्र** विशिष्ट स्पार्क इग्निशन पिस्टन इञ्जिनको कार्य वर्णन गर्ने एक आदर्श उष्मागतिकी चक्र (थर्मोडायनामिक साइकल) हो । यो उष्मागतिकी चक्र प्राय जसो अटोमोबाइल इन्जिनहरूमा पाइन्छ। 

## प्रक्रियाहरू 
प्रक्रियाहरू निम्नानुसार वर्णन गरिएको छ: 

* प्रक्रिया ०-१: स्थिर प्रेसर (दबाब)मा  हावालाई पिस्टन / सिलिन्डरमा तानिन्छ।
* प्रक्रिया १-२: एडिआबेटिक (आइसेन्ट्रोपिक) कम्प्रेशन;  पिस्टन तल्लो डेड सेन्टर ( *बीडीसी* ) बाट शीर्ष डेड सेन्टर ( *टीडीसी* ) मा सर्छ चार्ज एडिआबेटिक (आइसेन्ट्रोपिक) कम्प्रेशन हुन्छ।
* प्रक्रिया २-३: स्थिर भोलुम ताप स्थानान्तरण; जब पिस्टन  शीर्ष डेड सेन्टरमा हुन्छ, इन्धन र हावाको मिश्रण जल्छ।
* प्रक्रिया ३-४ : एडिआबेटिक (आइसेन्ट्रोपिक) विस्तार (पावर स्ट्रोक) ।
* प्रक्रिया ४-१ :स्थिर भोलुम ताप उत्सर्जन; यो प्रक्रियासंगै चक्र पुरा हुन्छ 
* प्रक्रिया १-०: हावा स्थिर (प्रेसर) दबाव प्रक्रियामा वायुमण्डलमा उत्सर्जन हुन्छ।
## इतिहास 
पहिलो फोर स्ट्रोक इन्जिनको पेटेन्ट अल्फोनसे बेउ डे रोचास ले १८६१ मा प्राप्त गरेका थिए । यस भन्दा अघि, १८५४-५७ तिर , दुई जना इटालेली यूजेनियो बर्सानती र फिलिस मत्तयूच्चि ले इन्जिनको आविष्कार गरेका थिए , जुन चर्चा गरिएअनुसार समान किसिमको थियो ।

संचालनमा आएको फोर स्ट्रोक इन्जिन बनाउने पहिलो व्यक्ति जर्मन इन्जिनियर निकोलस अट्टो थिए । यो स्थिर / अचल इन्जिन कोइला ग्यास-हावाको मिश्रणबाट सञ्चालित हुन्थ्यो ।  यसै कारणले फोर-स्ट्रोक सिद्धान्तलाई आज आमरूपमा अट्टो चक्र भनिन्छ र स्पार्क प्लग प्रयोग गरिने फोर स्ट्रोक इन्जिनलाई अट्टो इन्जिन भनिन्छ ।

## यो पनि हेर्नुहोस्
## सन्दर्भ सामग्रीहरू
## बाह्य कडीहरू
श्रेणी:तापगतिकी चक्र
एमिलिया क्लार्क

**एमिलिया इसोबेल युफेमिया रोज क्लार्क** (जन्म: २३ अक्टोबर १९८६) एक अङ्ग्रेजी अभिनेत्री हुन्। उनी *गेम अफ थ्रोन्स* मा डेनेरिस टार्गेरियनको भूमिकाका लागि सबैभन्दा बढी परिचित छिन्। उनले एक एम्पायर पुरस्कार, एक स्याटर्न पुरस्कार र चार प्राइमटाइम एमी पुरस्कार नामाङ्कन सहित विभिन्न पुरस्कारहरू प्राप्त गरिसकेकी छिन्। सन् २०१९ मा, *टाइम* म्यागजिनले क्लार्कलाई विश्वका १०० प्रभावशाली व्यक्तिहरूको सूचीमा राखेको छ।

उनले ड्रामा सेन्टर लन्डनमा अध्ययन गरेकी थिइन्, जहाँ उनी कम्पनी अफ एन्जल्सद्वारा एक सहित विभिन्न स्टेज प्रोडक्सन्समा देखा परेकी थिइन्। उनको टेलिभिजन पदार्पण सन् २००९ मा बीबीसी वन मेडिकल सोप ओपेरा *डक्टर्स* को एक एपिसोडमा अतिथि उपस्थितिको साथ आएको थियो। अर्को वर्ष, उनलाई साइफाइ चलचित्र *ट्रायसिक अट्याक* (सन् २०१०) मा उनको भूमिकाको लागि *स्क्रिन इन्टरनेसनल* पत्रिकाले "युके स्टार्स अफ टुमरो" को रूपमा नामित गरेको थियो। क्लार्कले एचबिओ महाकाव्य काल्पनिक टेलिभिजन शृङ्खला *गेम अफ थ्रोन्स* (२०११–२०१९) मा डेनेरिस टार्गेरियनरूपमा उनको सफलताको भूमिका निर्वाह गरेकी थिइन्।

## प्रारम्भिक जीवन
क्लार्कको जन्म २३ अक्टोबर १९८६ मा लन्डनमा भएको थियो।

## सन्दर्भ सामग्रीहरू
## बाह्य कडीहरू
* 
* 

श्रेणी:सन् १९८६ मा जन्म
श्रेणी:जीवित मानिसहरू
श्रेणी:अङ्ग्रेजी चलचित्र अभिनेत्रीहरू
श्रेणी:अङ्ग्रेजी मञ्च अभिनेत्रीहरू
श्रेणी:अङ्ग्रेजी आवाज अभिनेत्रीहरू
श्रेणी:अङ्ग्रेजी टेलिभिजन अभिनेत्रीहरू
श्रेणी:लन्डनका अभिनेत्रीहरू
टम हार्डी

**एडवर्ड थोमस हार्डी** (जन्म १५ सेप्टेम्बर १९७७) एक अङ्ग्रेजी अभिनेता र निर्माता हुन्। ड्रामा सेन्टर लन्डनमा अभिनयको अध्ययन गरेपछि, उनले रिडली स्कटको 'ब्ल्याक हक डाउन' (सन् २००१) बाट चलचित्रको सुरुवात गरेका थिए। त्यसपछि उनलाई सर्वश्रेष्ठ सहायक अभिनेताका लागि एकेडेमी पुरस्कार, दुई क्रिटिक्स च्वाइस चलचित्र पुरस्कार र दुई बाफ्टा पुरस्कारका लागि मनोनयन गरिएको छ।  क्रिस्टोफर नोलनद्वारा निर्देशित सन् २०१२ को सुपरहिरो चलचित्र  द डार्क नाइट राइजेजमा  टम हार्डी बेनको भूमिकामा देखिएका छन्।

## प्रारम्भिक जीवन
एडवर्ड थोमस हार्डीको जन्म १५ सेप्टेम्बर १९७७ मा ह्यामरस्मिथ, लन्डनमा भएको थियो।

## सन्दर्भ सामग्रीहरू
## बाह्य कडीहरू
* 
* 
* 
* 
* 

श्रेणी:सन् १९७७ मा जन्म
श्रेणी:जीवित मानिसहरू
श्रेणी:अङ्ग्रेजी चलचित्र अभिनेताहरू
श्रेणी:अङ्ग्रेजी टेलिभिजन अभिनेताहरू
श्रेणी:अङ्ग्रेजी मञ्च अभिनेताहरू
नेपालका गौरव यात्राहरू

वर्ष भरी नेपालमा विभिन्न गौरव यात्राहरू मनाइने गरिन्छ । गौरव यात्राहरू मुख्यतः सिमान्कृत यौन अभिमुखिकरण, लैङ्गिक पहिचान र यौन विशेषताका व्यक्तिहरूको अधिकार र दृश्यताका निम्ति मनाइने उत्सव हो । 
## नेपाल गौरव यात्रा
[३००px|thumb|center|नेपाल गौरव [यात्रा (सन् २०१९)को झलक]]
हरेक वर्ष जून महिनाको दोस्रो शनिबारका दिन आयोजना हुने **नेपाल गौरव यात्रा** नेपालको पहिलो र ठूलो गौरव यात्रा हो । यो गौरव यात्रा सम्पूर्ण सिमान्कृत यौन अभिमुखिकरण, लैङ्गिक पहिचान र यौन विशेषताका व्यक्तिहरूको निम्ति मनाइन्छ । यो गौरव यात्राको सुरुवात् सन् २०१९ देखि भएको हो ।          सन् २०२०मा कोरोना महामारीका कारण उक्त गौरव यात्रा अनलाइनमा आयोजना भयो । सन् २०२१ मा १२ जून का दिन आयोजना हुँदैछ ।   

## क्वयेर महिला गौरव यात्रा
नेपालमा **क्वयेर महिला गौरव यात्रा** अन्तर्राष्ट्रिय नारी दिवसका दिन मूलधारको महिला र्यालिसँगै मनाइन्छ । यसको सुरुवात सन् २०१९बाट भएको हो । महिला आन्दोलनमा पारलैङ्गिक महिला, अन्तरलिङ्गी महिला एवं समयौनिक, द्वियौनिक लगायतका महिलाहरूको समावेशिता र दृश्यताका लागि यो गौरव यात्रा सुरु भएको हो ।   सन् २०२० मा कोरोना महामारीका कारण यो गौरव यात्रा स्थगित भएको थियो ।  सन् २०२१ मा क्वयेर महिला गौरव यात्रा भृकुटीमण्डपमा भेला भएका थिए । यस तेस्रो वार्षिक क्वयेर महिला गौरव यात्राको मूल नारा 'अब देखि सबै महिला' रहेको थियो । महिला आन्दोलनमा अन्तरलिङ्गी महिला, पारलैङ्गिक महिला एवं विविध यौन अभिमुखिकरणका महिलाहरूको समावेशिताको माग राखिएको थियो भने पारलैङ्गिक महिलाहरूलाई जबरजस्ती 'अन्यलिङ्गी' उल्लेख गर्न बाध्य गरेको विरुद्ध पनि आवाज उठेको थियो ।   

## क्वयेर आदिवासी गौरव यात्रा
३००px| center |thumb|क्वयेर आदिवासी गौरव यात्रा (सन् २०१९)
नेपालमा **क्वयेर आदिवासी गौरव यात्रा** विश्वका आदिवासीहरूको अन्तर्राष्ट्रिय दिवसका दिन मूलधारको आदिवासी जनजाती र्यालिसँगै मनाइन्छ । यसको सुरुवात सन् २०१९बाट भएको हो । 

## पारलैङ्गिक गौरव यात्रा
डिसेम्बर १७ पछी आउने पहिलो शबिनारका दिन नेपालमा **पारलैङ्गिक गौरव यात्रा** मनाइन्छ । यसको सुरुवात सन् २०२०बाट भएको हो ।   

## सन्दर्भ
श्रेणी:गौरव यात्रा
ठूला शक्ति

[thumb|ठूला शक्तिहरूलाई [संयुक्त राष्ट्र सुरक्षा परिषद्जस्ता अन्तराष्ट्रीय संचरनाहरूलाई मान्यता प्राप्त हुन्छ 
## समय अनुसार ठूला शक्ति राष्ट्र
## यो पनि हेर्नुहोस्
## सन्दर्भ सामग्रीहरू
श्रेणी:राजनीतिक शब्दावली
कञ्चन गाउँपालिका

'''''' लुम्बिनी प्रदेशको रूपन्देही जिल्लाका १० गाउँपालिकाहरू मध्ये एक हो। पूर्वमा सैनामैना नगरपालिका पश्चिममा कपिलवस्तु सिमाना दक्षिणमा गैडहवा गाउँपालिका र पूर्वमा सैनामैना नगरपालिका तथा गैडहवा गाउँपालिका रहेको छ। उत्तर दक्षिण भएर बग्ने कञ्चन नदीको नामबाट यसको नामाकरण गरिएको हो। २७ फागुन २०७३ मा, गाउँपालिका घोषणा गर्दा रुद्रपुर र गजेडी गाविसहरू यसमा गाभिएका थिए।

## जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या ४२,५२८ रहेको छ भने यहाँ १०,४४० घरधुरी रहेका छन्।

## सन्दर्भ सामग्रीहरू
## बाह्य कडीहरू
*जिल्ला विकास समितिको कार्यालय, रुपन्देही 

श्रेणी:रुपन्देही जिल्लाका गाउँपालिकाहरू
श्रेणी:लुम्बिनी प्रदेशका गाउँपालिकाहरू
धैबुङकोट

धैबुङकोट रसुवा जिल्ला, कालिका गाउँपालिका, वडा नं २ मा रहेको एउटा गाउँ हो । यो गाउँको नामाकरणसँग ऐतिहाँसिक महत्व जोडिएको छ । 
साबिक धैबुङ गाबिसको नामाकरण पनि यही ठाउँको नामबाट हुन गएको हो । धैबुङ को नामाकरणका सम्बन्धमा विभिन्न भनाईहरू रहेका छन् । पृथ्वीनारायण शाहको राज्य एकीकरणका क्रममा युद्द व्यवस्थापनका लागि कोतघर बनाईएको र त्यही समयदेखि गोरखाबाट गोरखनाथको मूर्ति टाउकोमा बोकेर गोसाइँकुण्ड स्नान गरी सो मूर्तिलाई गोरखा नै पुर्याउने प्रचलन थियो भन्ने ऐतिहाँसिक श्रुतिहरू पाइन्छन् । त्यसक्रममा मूर्ति बोक्ने सिद्दबाबालाई यहाँस्थित कोतघरमा राखी सत्कारसहित खानामा दही र पानी पर्दा ओढ्नका लागि घुम दिइने चलन थियो । त्यतिबेलादेखि नै यो स्थान दही, घुमको रूपमा प्रख्यात हुँदै गयो । अर्काथरि मानिसको भनाई अनुसार गोसाइँकुण्ड जाने तीर्थालुलाई माथि जाँदा ओड्नका लागि घुम पठाउने र खानामा दही दिने प्रचलनबाट पनि यस ठाउँको नामाकरण 'दहीघुम'  रहँदै आएको र दही घुमको अपभ्रंश भएको रूप नै 'धैबुङ' हो भन्ने भनाई रहेको पाइन्छ ।  

कालिकास्थान, चिउरीबोट नजिकै बनेको भनिएको उक्त  कोतघरमा गाउँबाट कोदो उठाउने र रोटी खाएर पुर्खाले तिब्बतसँग लडाई लडेका थिए भन्ने किंबदन्ती पनि रहेको छ । ऐतिहाँसिक पक्षलाई नियाल्दा २०३२ सालभन्दा अघि धैबुङलगायतका ठाउँहरू नुवाकोटमा थियो । बेलकोट, मालाकोट, धुँवाकोट, भैरमकोट, कालिकाकोट, सल्यानकोट, सिमलकोट, प्यासकोट र धैबुङकोट मिलेर नुवाकोटको नामाकरण भएको हो । नुवाकोट नामाकरण हुँदा धैबुङकोट नुवाकोटमा रहेको र २०३२ सालमा बेत्रावती सिमाना राखी रसुवा जिल्ला सिमाङ्कन गरिएको ऐतिहाँसिक पक्ष विभिन्न दस्ताबेजहरूमा पाईन्छ । 

नुवाकोट हुँदा यस ठाउँलाई 'रामकाली गाउँपञ्चायत'को नामले चिनिन्थ्यो । बेत्रावतीमा रहेको राम मन्दिर धैबुङमा रकेको कालिका मन्दिरको संयुक्त नामलाई समाबेश गरी 'रामकाली' नामाकरण गरिएको भन्ने तथ्य/भनाई पाईन्छ । 'रामकाली' हुँदा हाल नुवाकोटमा रहेका केराघारी, मभीर, कुवापानीलगायतका स्थान पनि रसुवामा नै पर्दथ्यो भन्ने भनाई पाईन्छ ।  पछि रसुवा नै भएपछि पुन संरचना हुँदा रसुवाको बेत्रावतीको भाग 'रामकाली' गाउँ पञ्चायतमा र धैबुङ, जिबजिबेलगायतका भुभाग 'जिबजिबे नीलकण्ठ गाउँ पञ्चायत'मा रहेको थियो । आज पनि विभिन्न कागजात र दस्ताबेजहरूमा साविकको धैबुङ गाविसलाई 'जिबजिबे नीलकण्ठ' भनेर उल्लेख गरेको पाइन्छ । 

राजा पृथ्वीनारायण शाहले राज्य एकीकरणको समयमा यस भूभागमा आउँदा आफूसँग आएका भाई भारदारलाई बाली (कुत) उठाएर खाने गरी केही भूभागहरू उनीहरूको नाममा दर्ता गराएका थिए भन्ने भनाई रहेको छ र हालसम्म पनि त्यही जमिनहरू बिर्तावालाहरूको नाममा रहेको पाईन्छ ।
हृदयेन्द्र शाह

**हृदयेन्द्र शाह** (जन्म: २०५९ साउन १४) नेपाली शाही राजपरिवारको सदस्य हुन्। हृदयेन्द्रको जन्म काठमाडौँ नारायणहिटी राजदरबारमा युवराज पारस वीर विक्रम शाह देव, र युवराज्ञी हिमानी राज्य लक्ष्मीदेवी शाह को सन्तानको रुपमा भएको थियो। तत्कालीन श्री ५ ज्ञानेन्द्रबाट उनलाई जन्मेकै दिन श्री ५ नवयुवराजधिराज घोषित गरिएको थियो भने २०५९ साउन २४ मा उनलाई हृदयेन्द्र वीर विक्रम शाहदेव नामाकरण गरिएको थियो।

उनलाई नवयुवराज घोषणा गरेपनि २०६३ मा पनर्स्थापित संसदले राजाको उत्तराधिकारी सम्बन्धी कानुनमा संशोधन गरेपछि उनी शाही सिंहासनको रोलमा दोस्रो स्थानमा रहेका थिए। २०६५ जेठ १५ मा राजतन्त्र आधिकारिक रूपमा समाप्त भयो। राजतन्त्रको अन्त्य नभएसम्म उनलाई नेपालमा नवयुवराज भनेर चिनिन्थ्यो।

उनका हजुरबुवा ज्ञानेन्द्र वीर विक्रम शाह देव नेपालका पूर्व महाराज हुन् र उनको हजुरआमा रानी कोमल राज्य लक्ष्मीदेवी शाह राणा राजवंशका सदस्य  हुन्। आमाको तर्फबाट उनको सिकरको भारतीय रियासत परिवारमा पनि सम्बन्ध छ, जुन शेखावत कुलको हो।

## सन्दर्भ सामग्रीहरू
श्रेणी:सन् २००२ मा जन्म
श्रेणी:जीवित मानिसहरू
श्रेणी:काठमाडौँका मानिसहरू
श्रेणी:नेपाली राजकुमारहरू
पाग

thumb|मिथिलाको रातो पाग
**पाग** नेपाल र भारतको मिथिला क्षेत्रमा बसोबास गर्ने मैथिलहरूद्वारा सिरमा पहिरिने गरिन्छ। यसलाई हिन्दू वेद तथा संस्कृत भाषामा **सिरवश्त्रम** भनिएको छ। यसको प्रयोग मिथिलाको पारम्परिक सभ्यतालाई प्रदर्शित गर्ने गर्दछ। यो सम्मान र गर्वको प्रतीक हो।

## इतिहास र शैली 
प्राचीन समयमा यसलाई पात आदिद्वारा बनाइने गरिन्थ्यो तर हाल यसलाई कपडाद्वारा बनाउन थालिएको छ। विशेष रूपले यो रातो, पहेँलो अथवा सेतो रङमा उपलब्ध हुन्छ। पागको संस्कृति बचाउनको लागि विभिन्न अभियान चलाइएको छ। कालान्तरमा मुख्य रूपले पाग मिथिला क्षेत्रको ब्राह्मण र कायस्थ समुदायद्वारा लगाउने गरिन्थ्यो तर वर्तमान समयमा यसको प्रयोग मिथिलाको प्रत्येक समुदायद्वारा गर्ने गरिएको छ।रातो रङ भएको पाग बेहुला वा पूजा पाठमा पुरुषद्वारा लगाउने गरिन्छ । पहेँलो रङ भएको पाग मुख्य रूपले विवाह उत्सवमा सामेल हुने मानिसहरूद्वारा लगाउने गरिन्छ भने साना बच्चाहरू र अन्य व्यक्तिहरू सेतो रङ भएको पाग लगाउने गर्छन्।

## अभियान 
## सन्दर्भ सामग्रीहरू 
## यो पनि हेर्नुहोस् 
* मिथिला
* विद्यापति

श्रेणी:मिथिला संस्कृति
हरित परेवा

**हरित परेवा** (, वैज्ञानिक नाम 'डुकुला एनिया') ठूलो आकारको एक जङ्गली परेवा हो। यो प्रजातिको परेवा नेपाल, दक्षिणी भारत, श्रीलङ्का लगायत दक्षिणी चिन, इन्डोनेसिया र फिलिपिन्ससम्म फैलिएको छ।

## वर्गीकरण
सन् १७६० मा फ्रान्सेली प्राणीशास्त्री मथुरिन ज्याक्स ब्रिसनले आफ्नो पुस्तक 'ओर्निथोलोजी'को छैठौँ संस्करणमा हरित शाही परेवाको वर्णन सामेल गरेका थिए। उनले सो पुस्तकमा यो चराको फ्रान्सेली नाम 'ले पिजन रेमियर देस मोलुक्स' र ल्याटिन नाम 'पालुम्बस मोलुकेन्सिस' राखेका थिए।यद्यपि ब्रिसनले यो चराको ल्याटिन नाम वैज्ञानिक नामकरण प्रणाली अनुरूप नभएको मन्तव्य राखे जसपश्चात प्राणी नामकरणको अन्तर्राष्ट्रिय आयोगमा यसलाई मान्यता दिइएन्। सन् १७६६ मा स्विडेली प्रकृतिवादी कार्ल लिनियसले आफ्नो पुस्तक 'सिस्टुमा नाटुरा'को बाह्रौँ संस्करणमा २४० प्रजाति जोडेका थिए जसलाई पहिले नै ब्रिसनद्वारा वर्णित गरिएको थियो। ब्रिसनको मान्यता अनुसार यो चराको नमूना मालुकु टापु समूहबाट आएको हुनुपर्ने थियो तर ती प्रजातिहरू त्यहाँ विकसित भएका थिएनन् र यी चराहरू सन् १९१८ मा इन्डोनेसियाको फ्लोर्स टापुको तटीय इलाकामा रहेको नामङ्कित गरिएको थियो।यो चराको विशिष्ट नाम 'एनिया' ल्याटिन शब्द 'एनेनेस' बाट लिइएको हो जसको अर्थ 'कास्य रङ' वा 'कास्य' जस्तो हुन्छ। यस प्रजातिलाई हाल डुकुला वंशभित्र राखिएको छ जसलाई सन् १८३६ मा अङ्ग्रेज प्रकृतिवादी ब्रायन ह्युटन हजसनले पेश गरेका थिए।

## नेपालमा स्थिति
नेपालको पूर्वी भागमा रहेको झापा जिल्लाको मेचीनगर नगरपालिकाको सती घट्टामा वि.सं. २०७७ साल मङ्सिर ९ गते वन्यजन्तु फोटोग्राफर देवेन्द्रकुमार खरेलले यो चरालाई पहिलो पटक खोज्न सफल भएका थिए। उनले चराको तस्विर र भिडियो खिच्न सफल भएसँगै नेपालमा पाइने चराहरूको कुल सङ्ख्या ८८७ पुगेको छ।

## चित्र दीर्घा

File:DuculaAenea.JPG|हरित परेवा
File:CarpophagaAenothoraxKeulemans.jpg|सन् १८९३ मा कोरिएको एक चित्र
File:GreenImperialPigeon.jpg|हरित परेवा
Image:Green Imperial Pigeon RWD5n.jpg|सान डिएगो चिडियाखानामा रहेको हरित परेवा
Image:Green Imperial Pigeon RWD4.jpg|सान डिएगो चिडियाखानामा रहेको हरित परेवा

## सन्दर्भ सामग्रीहरू
## बाह्य कडीहरू
*

श्रेणी:नेपालमा पाइने चराहरू
कुखुराको मासु

संसारमा कुखुरा पालन सबैभन्दा सामान्य प्रकारको कृषिपालन हो । गाई वा सुँगुरजस्ता जनावरहरूको तुलनामा सापेक्षिक सजिलो र तिनीहरूलाई हुर्काउन कम लागतका कारण, कुखुरा संसारभरिका संस्कृतिहरूको परिकारहरूमा प्रचलित भएको छ र तिनीहरूको मासु विभिन्न रूपमा क्षेत्रीय स्वादसँग अनुकूलित गरिएको छ।

कुखुराको मासुलाई स्वाद अनुसार विभिन्न तरिकाले तयार पार्न सकिन्छ। यसमा बेकिङ, ग्रिलिङ, बार्बिक्यु, फ्राइङ र बोइलिङ लगायत अन्य थुप्रै समावेश छन्। २०औँ शताब्दीको उत्तरार्धदेखि, तयारी कुखुराको मासु फास्ट फुडको मुख्य उपज भएको छ। कोलेस्टेरोल र सन्तृप्त बोसोको कम सघनताका कारण कहिलेकाँही कुखुराको मासुलाई रातो मासुभन्दा स्वास्थ्यकरको रूपमा पनि लिइन्छ।

## सन्दर्भ सामग्रीहरू
## बाह्य कडीहरू
श्रेणी:मासु
जुलिया गोल्दानी तेलिस

**जुलिया गोल्दानी तेलिस** (जन्म मार्च १८ मार्च १९९५) एक ब्राजिली-अमेरिकी अभिनेत्री र ब्याले नृतकी हुन्। उनले सोटाइमको मूल शृङ्खला 'द अफेयर'मा ह्विटनी स्लोवेको भूमिका निर्वाह गरेकी थिइन् जसलाई उनी परिचित छिन्। उनी अल्पकालिक एबिसी फ्यामिलीको शृङ्खला 'बनहेड्स'मा सासा टोरेसको भूमिकामा देखा परेकी थिइन् जसले उनलाई थप परिचित बनाएको थियो।

## प्रारम्भिक जीवन
तेलिसको जन्म लस एन्जलस, क्यालिफोर्नियामा भएको थियो। उनकी आमा ब्राजिली र बुबा मेक्सिकी-अमेरिकी मूलका हुन्। उनी लगभग दुई वर्षको उमेरमा आफ्ना बुबाआमासँग रियो दी जेनेरियोमा बसाइँसराइ गरेकी थिइन् जहाँ उनी ५ वर्षको उमेरमा ब्याले नृत्यमा संलग्न भएकी थिइन्। उनको परिवार पुन: उनी पाँच वर्षको उमेरमा लस एन्जलसमा बसाई सरेका थिए जतिबेला उनले पुर्तुगाली भाषा मात्र जानेकी थिइन् र उनले पछि अङ्ग्रेजी भाषा सिकेकी थिइन्। तेलिसले तेह्र वर्षको उमेरमा म्यानह्याटन, न्युयोर्क स्थित एक व्यावसायिक विद्यालयमा अध्ययन गरेकी थिइन्।

## करियर
टेलिभिजनमा तेलिसको पहिलो भूमिका सन् २०११ मा चित्रित भएको थियो जहाँ उनले सफलतापूर्वक एबिसी फ्यामिलीको 'बनहेड्स' नामक एक शृङ्खलामा सासा टोरेसको भूमिकाको लागि प्रस्तुति दिएकी थिइन्।
उनले कुनैपनि प्रकारको अभिनयमा काम नगरिकन पनि त्यसमा अभिनय गर्ने मौका प्राप्त गरेकी थिइन्। शृङ्खलाको पाइलट नामक अङ्क नोभेम्बर २०११ मा, छायाङ्कन गरिएको थियो। 'बनहेड्स' शृङ्खलाबद्ध रूपमा चल्दै १८ संस्करण सम्म प्रसारण गरिएको थियो जहाँ यो ११ जुन २०१२ देखि २५ फेब्रुअरी २०१३ सम्म चलेको थियो।

'बनहेड्स' बाहेक, सन् २०१२ मा, तेलिसले अमेरिकी पप जोडी न्याट र एलेक्स उल्फको "ग्रेटेस्ट प्राइज" नामक साङ्गितीक भिडियोमा पनि देखा परेकी थिइन्।

उनले १० जनवरी २०१४ मा, प्रसारण गरिएको 'ब्लु ब्लड्स'को "द बुगिम्यान" नामक अङ्कमा पनि अतिथिको भूमिका निर्वाह गरेकी थिइन्।

तेलिसले, ह्विट्नीको रूपमा सोटाइमको नाटकीय शृङ्खला 'द अफेयर'मा पनि अभिनय गरेकी थिइन्।

अक्टोबर २०१९ मा, उनले स्टार्जको शृङ्खला 'द गर्लफ्रेन्ड एक्सपिरियन्स'मा आइरिसको रूपमा अभिनय गर्ने घोषणा गरिएको थियो।

## फिल्मोग्राफी
## सन्दर्भ सामग्रीहरू
## बाह्य कडीहरू
*
*

श्रेणी:सन् १९९५ मा जन्म
श्रेणी:जीवित मानिसहरू
श्रेणी:अमेरिकी टेलिभिजन अभिनेत्रीहरू
श्रेणी:अमेरिकी बाल अभिनेत्रीहरू
श्रेणी:लस एन्जलसका अभिनेत्रीहरू
राष्ट्र सङ्घ

**राष्ट्र सङ्घ**, (), (उच्चारण:सोसियेते द नास्योँ), ( (उच्चारण:लिग अफ नेसन्स), विश्वव्यापी पहिलो अन्तर्राष्ट्रिय सङ्गठन थियो जसको मुख्य उद्देश्य भनेको विश्व शान्ति कायम गर्नु थियो। यसको स्थापना १० जनवरी १९२० मा, पहिलो विश्व युद्धको समाप्ति र पेरिस शान्ति सम्मेलन पश्चात् भएको थियो भने विघटन २० अप्रिल १९४६ मा, भएको थियो।

सङ्गठनको सम्झौतामा गरिएको उल्लेख अनुसार यस संस्थाको प्राथमिक लक्ष्य भनेको सामूहिक सुरक्षा र निशस्त्रीकरण मार्फत युद्ध रोक्नु र वार्ता र मध्यस्थता मार्फत अन्तर्राष्ट्रिय विवाद समाधान गर्नु थियो। यस सम्बन्धित सन्धिहरूका अन्य सम्झौतामा श्रम अवस्था, जन्मजात बासिन्दाहरूको उपचार, मानव र लागूऔषधको तस्करी, हतियारको व्यापार, विश्वव्यापी स्वास्थ्य, युद्धबन्दी र युरोपमा अल्पसङ्ख्यकहरूको संरक्षण लगायतका बुँदाहरू पनि रहेका थिए। राष्ट्र सङ्घलाई २८ जुन १९१९ मा भर्सायको सन्धिको भाग १ को रूपमा हस्ताक्षर गरिएको थियो र यो १० जनवरी १९२० को बाँकी सन्धिसँगै प्रभावकारी भएको थियो। 
राष्ट्र सङ्घको परिषद्को पहिलो बैठक १६ जनवरी १९२० मा भएको थियो र सङ्घीय सभाको पहिलो बैठक १५ नोभेम्बर १९२० मा भएको थियो। सन् १९१९ मा संयुक्त राज्य अमेरिकाका राष्ट्रपति उड्रो विल्सनले राष्ट्र सङ्घको प्रमुख वास्तुकारको भूमिकाका लागि नोबेल शान्ति पुरस्कार प्राप्त गरेका थिए।

सङ्घको कूटनीतिक दर्शनले अघिल्ला सयौँ वर्षबाट मौलिक परिवर्तनलाई प्रतिनिधित्व गरेको थियो। राष्ट्र सङ्घमा आफ्नै सशस्त्र बलको अभाव रहेको थियो र प्रथम विश्व युद्धका विजयी राष्ट्र फ्रान्स, बेलायत, इटाली र जापान कार्यकारी परिषद्का स्थायी सदस्यहरू थिए भने यसको प्रस्ताव लागू गर्न, आर्थिक प्रतिबन्धहरूलाई कायम राख्न, वा आवश्यक अवस्थामा सेना उपलब्ध गराउन राष्ट्र सङ्घ ती राष्ट्रहरूमा निर्भर थियो भने महान् शक्तिहरू प्राय: त्यसो गर्न अनिच्छुक थिए। स्वीकृतिले सङ्घीय सदस्यहरूलाई चोट पुर्‍याउन सक्ने अनुमान गर्दै राष्ट्रहरू त्यसलाई पालना गर्न हिचकिचाइरहेका थिए। दोस्रो इटाली-इथियोपिया युद्धको बेलामा, राष्ट्र सङ्घले इटालेली सैनिकहरूलाई अन्तर्राष्ट्रिय रेडक्रस र रेड क्रिसेन्ट आन्दोलनको चिकित्सकीय शिविरलाई निशाना बनाएको आरोप लगाएको थियो।

२८ सेप्टेम्बर १९३४ देखि २३ फेब्रुअरी १९३५ सम्म यसमा ५८ राष्ट्र आवद्ध भएका थिए। १९२० को दशकमा केही उल्लेखनीय सफलता र केही प्रारम्भिक असफलताहरू पश्चात्, राष्ट्र सङ्घ अन्ततः १९३० को दशकमा अक्ष शक्तिहरूको आक्रमणलाई रोक्न असमर्थ साबित भएको थियो। संयुक्त राज्य अमेरिका यसमा सामेल नहुनु, सोभियत सङ्घ यसमा ढिलो सामेल हुनु र फिनल्यान्डलाई आक्रमण गरे पश्चात् यसबाट सोभियत सङ्घको  निष्कासन हुनुले यसको विश्वसनीयता माथि धक्का लागेको थियो। जर्मनी जस्तै जापान, इटाली, स्पेन राष्ट्र सङ्घबाट पछि हटेका थिए। सङ्घले यसको प्राथमिक उद्देश्य प्राप्तिमा असफलता प्राप्त गरेको थियो जुन भविष्यको कुनै पनि विश्व युद्ध रोक्नको लागि महत्त्वपूर्ण कदम हुन सक्दथ्यो। दोस्रो विश्वयुद्धमा निम्त्याउनुमा राष्ट्र सङ्घको विफलता प्रमुख कारण थियो। राष्ट्र सङ्घ २६ वर्षसम्म चलेको थियो र दोस्रो विश्वयुद्धको अन्त्य पश्चात् संयुक्त राष्ट्र सङ्घले यसलाई प्रतिस्थापित गरेको थियोे र सङ्घले स्थापना गरेका धेरै संस्था र संगठनहरूलाई अधिकारमा ल्याएको थियो।

## सन्दर्भ सामग्रीहरू 
## बाह्य कडीहरू
रेनो

thumb| सन् १९३२ जनवरी १ मा लुइस रेनोलाई जारी गरिएको एसए डेस युसिनेस रेनोको शेयर प्रमाणपत्र
**रेनो समूह**  (  ,  ,    ; कानूनी रूपमा **रेनो एकए** ) सन् १८९९मा स्थापित  एक फ्रान्सेली बहुराष्ट्रीय सवारी साधन निर्माता कम्पनी हो।  कम्पनीले कार र भ्यानको विभिन्न मोडल उत्पादन गर्दछ, र विगतमा ट्रक, ट्रयाक्टरहरू, ट्यांक, बसहरू / कोचहरू, विमानहरू र विमान इन्जिनहरू, र अटोरेल गाडीहरू समेत उत्पादन गर्ने गर्दथे।

अर्गनाइजेसन ईन्टरनेसनल डेस कन्स्ट्रक्चर डी'आटोमोबाइल्सका अनुसार  रेनो सन् २०१६ मा उत्पादन संख्याको आधारमा  विश्वको न‌‍‌वौं ठूलो गाडी निर्माता थियो।  सन् २०१७ सम्ममा रेनो – निसान – मित्सुबिशी एलायन्स विश्वको सबैभन्दा ठूलो हलुका सवारीको बिक्रेता भइसकेको थियो, जसले फोक्सवैगन एजीलाई सुचीको उच्च स्थानबाट हटाएको थियो। 

## सन्दर्भ सामग्रीहरू 
## बाह्य लिंकहरू 
* http://group.renault.com/en/
* http://group.renault.com/
श्रेणी:सवारी निर्माता कम्पनी
श्रेणी:सवारी साधन ब्राण्ड
पाँच पच्पन्न

**चिरागसिंह खड्का** (जन्म: सन् १९९३ जुलाई १२), प्रचलित नाम **५:५५** (उच्चारण: पाँच पच्पन्न) नेपालको काठमाडौँमा जन्मिएका एक नेपाली र्‍याप गायक तथा सङ्गीतकार हुन्। खड्काले सन् २०१३ मा नेपाली र्‍याप जगतमा *अती भो* नामक गीतका साथ पर्दापण गरेका थिए। एक नयाँ कलाकारको रूपमा खड्का वि.स २०७५ मा सार्वजनिक गरिएको बूढी नामक गीतका साथ चर्चामा आएका थिए भने उनको यो गीत निकै सफल भएको थियो। खड्काले आफ्ना गीतहरूका प्रायः विभिन्न स्थानको भ्रमण गरिरहेका दृश्य समावेश गर्नेले उनी अन्य र्‍यार गायक भन्दा पृथक् रूपमा सार्वजनिक भएका थिए। खड्का वरिष्ठ अमेरिकी गायक बब मार्ली र भगवान शिवका भक्त रहेको कुरा उनले आफ्ना गीतका मार्फतबाट सार्वजनिक गरेका थिए। उनका प्रायः गीतहरूमा बब मार्लीको गायन शैली देख्न सकिन्छ। खड्काका बूढी, लाइफ ज्याकेट, समाधी, तोपेन्द्र, माया, जिन्दगी आदि गीतहरू युवाहरू माझ लोकप्रिय रहेका छन्। 

## बाल्यकाल तथा शिक्षा 
खड्काले काठमाडौँमा रहेको ग्यालेक्सी पब्लिक स्कुलबाट प्रारम्भिक स्तरको शिक्षा हासिल गरेका थिए। त्यसपछि उनले गोल्डेन गेट इन्टरनेसनन कलेजबाट १२ कक्षा उतिर्ण गरेका थिए। उच्च माध्यमिक तह सकाएपछि उनले व्यवसाय विषयमा स्नातकका लागि भर्ना भएका थिए पारिवारिक समस्याले गर्दा उनको दिमाग परिवर्तन भई उनले बीचमै अध्ययन छाडेका थिए। त्यसपछिका वर्षहरू काठमाडौँमा रहेका विभिन्न बियर कम्पनीका लागि उनले बजार प्रतिनिधिको रूपमा काम गरेका थिए। 
उनले वि.सं २०७४ मा जागिर छाड्दै सङ्गीतिक क्षेत्रमा सक्रिय भएका थिए। खड्का कुनैपनि सङ्गीत प्रशिक्षण बिनानै नेपाली सङ्गीत क्षेत्रमा प्रवेश गरेका थिए। उनले १९ वर्षको उमेर अध्ययन गरिरहेको गोल्डेन गेट कलेजमा पहिलोपटक साङ्गीतिक कार्यक्रम गरेका थिए।

## सङ्गीत जीवन 
खड्काले आफ्नो सङ्गीत जीवनको सुरुवात गर्नु अगाडि उनले काठमाडौँ अवस्थित विभिन्न बियर कम्पनीहरूको बजार प्रतिनिधिको रूपमा काम गर्ने गरेका थिए। काम गर्दै जाँदा चारैतिर सङ्गीत बजिरहेका सुन्दा सुन्दै उनले काम छाडेर सङ्गीतिक यात्राको सुरुवात गरेका थिए। त्यसपछि खड्काले वि.स २०७० असार ७ का दिन अती भो नामक एक गीत भिडियो साझेदार सेवा युट्युब मार्फत सार्वजनिक गरेका थिए जसको माध्यमबाट उनको साङ्गीतिक जीवनको सुरुवात भएको थियो। सोही वर्ष उनले जन्मकुण्डली नामक एक गीत सार्वजनिक गरेका थिए जसको आधिकारिक साङ्गीतिक भिडियोलाई उनकै दाजु विराज सिंह खड्काले गरेका थिए। वि.सं २०७२ सालको महाभुकम्पका गएपछि उनले त्यो वर्ष भुकम्प नामक एक गीत सार्वजनिक गरेका थिए। त्यसपछिका वर्षहरूमा उनले माया, परिरा छ पानी र जिन्दगी जस्ता गीतहरू सार्वजनिक गरेका थिए। वि.सं २०७५ फागुन २ का दिन खड्काले बूढी नामक एक गीत युट्युब मार्फत सार्वजनिक गरेका थिए जसकारण उनी एक्कासी चर्चाको शिखरमा पुग्दै युवाहरूमा माझ लोकप्रिय हुन पुगेका थिए। यस गीतको शब्द खड्क स्वयमले लेखेका थिए भने यसको निर्माण नेस स्टुडियोका ब्रिजेश श्रेष्ठले गरेका थिए। त्यस वर्ष खड्काले *लाइफ ज्याकेट* र *समाधि* जस्ता अधिक लोकप्रिय गीतहरू सार्वजनिक गरेका थिए।

## सन्दर्भ सामग्रीहरू 
## बाह्य कडीहरू 
* 

* 

श्रेणी:सन् १९९३ मा जन्म
श्रेणी:जीवित मानिसहरू
श्रेणी:नेपाली गायकहरू
श्रेणी:नेपाली भाषाका गायकहरू
श्रेणी:नेपाली सङ्गीतकारहरू
श्रेणी:काठमाडौँका मानिसहरू
नेपाली राजनैतिक परिवारहरूको सूची

यस पृष्ठमा नेपाली राजनैतिक क्षेत्रका केही उल्लेखनीय परिवार, गुटहरू र तिनका उल्लेखनीय सदस्य तथा आफन्तहरू सूचीबद्ध छ। यस सूचीमा परिवारका सबै सदस्यहरू समावेश छैनन्।

## राजनीतिमा सक्रिय परिवार 
### भण्डारी परिवार 

चित्र:Madan Bhandari 5.jpg|मदन भण्डारी
चित्र:The President, Shri Ram Nath Kovind meeting the President of Nepal, Ms. Bidya Devi Bhandari, in Tokyo, Japan on October 22, 2019 (cropped).jpg|विद्यादेवी भण्डारी

### कोइराला परिवार 

चित्र:Matrika Prasad Koirala2.jpg|मातृकाप्रसाद कोइराला
File:BP Koirala.jpg|विश्वेश्वरप्रसाद कोइराला
चित्र:Girija Prasad Koirala.jpg|गिरिजा प्रसाद कोइराला, युवा अवस्थामा
चित्र:Sushil Koirala.jpg|सुशील कोइराला
चित्र:Sujata Koirala.jpg|सुजाता कोइराला
चित्र:Manisha.Koirala.jpg|मनिषा कोइराला
चित्र:Amod Upadhyay.jpg|आमोदप्रसाद , पूर्व शिक्षामन्त्री
चित्र:Girija P koirala.jpg|गिरिजाप्रसाद कोइराला, कार्यकारी राष्ट्रप्रमुखको रुपमा, २०६५

### राणा देउवा परिवार 
### सिंह परिवार 
#

### दाहाल-प्रचण्ड परिवार
*

### महत परिवार 
### थापा परिवार (कमल थापा) 
*
*
*
*

## नेपाली इतिहासको भारदारी खलकहरू 
### थापा परिवार (भीमसेन थापा)
### पाँडे परिवार
### बस्न्यात परिवार
## यो पनि हेर्नुहोस्
नातावाद

श्रेणी:नेपालको राजनीति
श्रीराम राघवन

**श्रीराम राघवन** (जन्म २२ जुन १९६३) एक भारतीय चलचित्र निर्देशक र पटकथा लेखक हुन्। उनी केही सबैभन्दा अग्रणी र सफल थ्रिलर चलचित्रहरू बनाउनका लागि परिचित छन्।

## फिल्मोग्राफी
### निर्देशक
## सन्दर्भ सामग्रीहरू
## बाह्य कडीहरू
* 
*  

श्रेणी:सन् १९६३ मा जन्म
श्रेणी:जीवित मानिसहरू
श्रेणी:हिन्दी चलचित्र निर्देशकहरू
श्रेणी:फिल्मफेयर पुरस्कार विजेताहरू
श्रेणी:राष्ट्रिय चलचित्र पुरस्कार (भारत) विजेताहरू
एकदलीय राज्य

**एक दलीय राज्य** ती राज्य अथवा देशलाई भनिन्छ जहाँ नेतृत्वमा एक मात्र दलको नियन्त्रण हुन्छ र त्यहाँ अन्य कुनै दलको मान्यता हुँदैन।

### हालका एक दलीय राज्यहरू 
 निम्न देशहरू संविधानअनुसार एक दलीय राज्य हुन्:

## यो पनि हेर्नुहोस्
* फासीवाद
* कम्युनिस्ट राज्य

## सन्दर्भ सामग्रीहरू
साइबेरिया

**साइबेरिया** () (उच्चारण:सिबिर),  युरोप-एसिया र उत्तरी एसियामा अवस्थित एक फराकिलो भौगोलिक क्षेत्र हो। साइबेरिया १६औँ शताब्दीको उत्तरार्धदेखि नै आधुनिक रूसको अंश हो।

साइबेरियाको क्षेत्र पूर्वीदेखि उराल पर्वतबाट प्रशान्त र उत्तरघ्रुवीय जल निकासी नदीको बीचमा पानीको क्षेत्रसम्म फैलिएको छ। येनीसे नदीले साइबेरियालाई पश्चिम र पूर्व गरि दुई भागमा विभाजन गर्दछ। साइबेरिया उत्तरध्रुवीय महासागरदेखि दक्षिण-मध्य कजाख्स्तानको पहाड र मङ्गोलिया र चीनको राष्ट्रिय सीमानासम्म दक्षिणतर्फ फैलिएको छ। रूसमा देशको पूर्वी भागलाई साइबेरियाको रूपमा लिइदैँन। साइबेरिया पछिको रूसको पूर्वी क्षेत्रलाई ऐतिहासिक रूपमा युरोप र रूसमा सुदूर पूर्वको रूपमा परिचित थियो भने सुदूर पूर्वको स्थानीय जनसङ्ख्याले आफूलाई साइबेरियाली मान्दैनन्।

१.३१ करोड वर्ग किलोमिटर (५१,००,००० वर्ग माइल) क्षेत्रफलमा फैलिएको साइबेरियाले रूसको भूमि क्षेत्रको ७७% ओगटेको छ भने करिव ३.३ करोड जनसङ्ख्या भएको यस क्षेत्रमा देशको कुल जनसङ्ख्याको २३% हुन आउँदछ। यो प्रति वर्ग किलोमिटर (७.८ / वर्ग माइल) (लगभग अस्ट्रेलियाको बराबर) को ३ औसत जनसङ्ख्या घनत्वको बराबर हो। साइबेरियालाई पृथ्वीको सबैभन्दा विरलै जनसङ्ख्या भएको क्षेत्र मानिन्छ।  यदि यो आफै एक देश भएको भए, यो अझै पनि क्षेत्रफलको आधारमा सबैभन्दा ठूलो देश हुने थियो भने जनसङ्ख्याको आधारमा यो विश्वको ३५औँ ठूलो र एसियाको १४औँ ठूलो हुनेछ।

विश्वव्यापी, साइबेरिया मुख्यतया यसको लामो र अत्याधिक  जाडोका लागि प्रख्यात छ। जनवरीमा यहाँको औसत तापक्रम −२५ डिग्री सेल्सियस (−३१° फ) हुने गर्दछ। हालसालैका वर्षहरूमा क्षेत्रमा तापक्रम बढेको उल्लेख गरिएको छ। यसका साथै रूसी र सोभियत सरकारले यस क्षेत्रलाई कारागार, श्रम शिविर, र आन्तरिक निर्वासनको रूपमा व्यापक प्रयोग गरेको थियो।

साइबेरिया भौगोलिक रूपमा सम्पूर्ण एसियामा अवस्थित छ, यद्यपि यो रूसको अंश हो त्यसकार् यसलाई सांस्कृतिक र राजनीतिक हिसाबले युरोपको एक अंश मानिन्छ। १८औँ शताब्दीमा क्षेत्रमा बसोबास गर्न थालेका अधिक रूसी जनसङ्ख्याको कारण यस क्षेत्रको दक्षिण र मध्य भागको धेरै भागहरूमा रूसीहरूको बाहुल्यता रहेको छ।

## शब्दको उत्पत्ति 
यस नामको वास्तविक उत्पत्ति अज्ञात छ। केही स्रोतहरूले यसको रूसी नाम साइबेरियाली तातार भाषाको "निदाइरहेको भूमि (सिब इर)बाट आएको मान्दछन्। रूसी साम्राज्यले साइबेरियाली खानात माथि विजय हासिल गरे पश्चात् यस नामको आधुनिक प्रयोग रूसी भाषामा गरिएको थियो। अर्को प्रकारको दावी अनुसार यो क्षेत्र सिबे व्यक्तिहरूको नामबाट गरिएको थियो। पोल्यान्डेली इतिहासकार चिलिक्स्कोभ्स्कीले यस नाम "उत्तर" (север, सेभर), सेभेरिया जस्तै प्राचिन-स्लाभी शब्दबाट आएको हो भनेर प्रस्ताव गरेका थिए।

आनातोले बैकालअफफे यस विवरणलाई खारेज गरेका थिए। उनको अनुसार छिमेकी चिनियाँ, तुर्क र मङ्गोलियालीहरूले यस क्षेत्रका लागि समान नामबाट चिन्दछन्। उनले यस नाम तुर्केली मूल, "सु" (पानी) र "बिर" (जङ्गली भूमि) जस्ता दुई शब्दहरूको संयोजनबाट आएको हुन सक्ने सुझाव पेश गरेका थिए।

## भूगोल 
## सन्दर्भ सामग्रीहरू 

श्रेणी:उत्तर एसिया
श्रेणी:रूसको भूगोल
श्रेणी:रूसको क्षेत्रहरू
श्रेणी:कजाखस्तानको भूगोल
भोइस-ओभर

thumb| एक व्यक्ति भोइस ओभर रेकर्ड गर्दै।

**भोइस-ओभर** (**बाह्य क्यामरा वाचन** वा **बाह्य रङ्गमञ्च वाचन**) यो रेडियो, टेलिभिजन कार्यक्रम निर्माण, चलचित्र निर्माण, रङ्गमञ्च, वा अन्य यस्तै प्रस्तुतीकरणहरूमा प्रयोग गरिन्छ।  पटकथा पढेर वा अवस्था अनुसार बोलेर यस्को प्रयोग हुन सक्छ। आवाजको प्रतिभा भएको आवाज अभिनयबाट विशेष सिङ्क्रोन्स (भिडियोमा बोलेको कुरा मिलाएर बोल्ने) गरि भिडियोमा भइरहेको संवादलाई बयान गर्दै त्यसै अनुसार आवाजको अभिनय गर्ने कार्यलाई साधारणतया भोइस ओभर भनिन्छ। मूल भाषामा मात्र रहेका चलचित्र वा अन्य भिडियोलाई भोइस ओभर गरेर स्थानीय भाषामा प्रदर्शन गर्ने गरिन्छ। 

भोइस ओभरलाई भिडियो गेमहरू र होल्ड गरिएका फोन सन्देशहरूमा समेत प्रयोग गरिन्छ,  साथै यसलाई विज्ञापनहरू, पर्यटन गन्तव्यहरूमा उद्घोषण गरिने घोषणाहरू र जानकारीको लागि प्रयोग गर्न सकिन्छ।  पुरस्कार प्रस्तुतिको वा यस्तै कार्यक्रमको लागि प्रत्यक्ष पढेर वा बोलेरै पनि प्रयोग गर्न सकिन्छ। भोइस ओभरले  कुनै पनि संवादमा थप सुन्दरता प्रदान गर्छ र आवाज अभिनय वा संवादको आवाज बदल्ने प्रक्रियाको रुपमा बुझ्नु पर्दछ।  यसलाई डबिङ (पुन: आवाज दिने काम) पनि भनिन्छ।

## सन्दर्भ सामग्रीहरू 
श्रेणी:चलचित्र निर्माण
श्रेणी:टेलिभिजन शब्दावलीहरू